《送程给事知越州》
宋代·沈季长

给事才名不记春，又麾双旆越江滨。厌看图牒评句践，惯把圭江笑买臣。

身到游旧心更喜，诗逢绝境语争新。暂虚紫府云间直，去与蓬莱作主人。

作者简介：沈季长（一○二七～一○八七），字道原，其先湖州武康（今浙江德清西）人，徙家真州扬子（今江苏仪徵）。举进士。历越州司法参军，南京国子监教授、直讲。迁天章阁侍讲，兼集贤校理、管勾国子监公事，同修起居注。出为淮南节度判官。哲宗元祐初，权发遣南康军，改权发遣秀州事。元祐二年卒于官，年六十一。有文集十五卷，诗传二十卷，已佚。事见《王魏公集》卷七《沈公墓志铭》。